Þjófarnir sendir heim til sín
Unglingar sem staðið hafa að skemmdarverkum og þjófnaði á götum London síðustu daga hafa sumir hverjir aðeins fengið skilorðsbundna dóma og hafa verið sendir heim í fylgd með foreldrum sínum.
David Cameron forsætisráðherra sagði í dag að þeir sem hefðu brotið lög í óeirðum síðustu daga yrði refsað. Þeir sem væru nægilega gamlir til að brjóta af sér væru líka nægilega gamlir til að taka út refsingu. Breska blaðið Telegraph segir hins vegar að mörg dæmi séu um að unglingar hafi verið sendir heim með foreldrum sínum.
Yngsta barnið sem hefur verið handtekið er ellefu ára gömul stúlka. Breska lögreglan segir að um helmingur þeirrar 240 sem hafi nú þegar verið dæmdir séu yngri en 18 ára.
Bresk blöð hafa birt myndir af mörgum skemmdarvörgum. Athygli vekur að fjölbreyttur hópur fólks hefur tekið þátt í þeim. Stúlka sem starfar sem listdansari gaf sig fram við lögreglu eftir að hafa séð mynd af sér í blaði taka þátt í skemmdarverkum. Háskólastúdent og grafískur hönnuður er einnig í hópi þeirra sem hafa verið handteknir.
Unglingar sem staðið hafa að skemmdarverkum og þjófnaði á götum London síðustu daga hafa sumir hverjir aðeins fengið skilorðsbundna dóma og hafa verið sendir heim í fylgd með foreldrum sínum.
David Cameron forsætisráðherra sagði í dag að þeir sem hefðu brotið lög í óeirðum síðustu daga yrði refsað.
Breska lögreglan segir að um helmingur þeirrar 240 sem hafi nú þegar verið dæmdir séu yngri en 18 ára.
Bresk blöð hafa birt myndir af mörgum skemmdarvörgum.